Diari Oficial de la Generalitat Valenciana


Sumari del DOGV 6788, del 04-06-2012 (2012/5465)

RESOLUCIÓ de 17 de maig de 2012, del conseller d'Hisenda i Administració Pública, per la qual s'autoritza la incorporació parcial del romanent de Tresoreria 2011 al Pressupost 2012, per a finançar la incorporació de Romanents de Crèdit. Expedient modificació número 31.002/12.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6788

Data del DOGV
:   04-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5465


Data del document
:   17-05-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 17 de maig de 2012, del conseller d'Hisenda i Administració Pública, per la qual s'autoritza la incorporació parcial del romanent de Tresoreria 2011 al Pressupost 2012, per a finançar la incorporació de Romanents de Crèdit. Expedient modificació número 31.002/12. [2012/5465]
La Llei 17/2010, de 30 de desembre, de Pressupostos de la Generalitat pel qual es va aprovar el Pressupost del SERVEF per a l'exercici 2011, incloïa en el programa 322.50 «Servici Valencià d'Ocupació i Formació» el finançament de les operacions corrents i de capital d'este organisme, amb una dotació inicial de 237.313.733,00 euros, per a dur a terme, entre altres, actuacions cofinançades per Fons de la Unió Europea, FEAG i FSE, en el marc del POCV 2007-2013, al ser el SERVEF el competent de la seua gestió i la Generalitat responsable de la seua execució.
El pressupost de SERVEF es finança, a més, amb els fons que, anualment, distribuïx l'INEM-Servici Públic d'Ocupació Estatal (SPEE) entre les comunitats autònomes amb competències transferides en l'àmbit de polítiques actives d'ocupació.
Per l'Orde TIN/887/2011 de 5 d'abril (BOE núm. 87, de data 12 d'abril), per la qual es distribuïx territorialment per a l'exercici econòmic 2011, subvencions de l'àmbit laboral finançades amb càrrec als Pressupostos Generals de l'Estat, es van assignar a la Comunitat Valenciana un total de 253.343.089,00 euros, dels quals correspon gestionar al SERVEF un import de 132.626.741,00 euros.
En l'esmentada Orde s'establix, que en aplicació del que disposa l'art. 86 de la Llei 47/2003 General Pressupostària, «els romanents de fons no compromesos resultants al finalitzar cada exercici, que es troben en poder de les comunitats autònomes, continuaran mantenint el destí específic per al qual van ser transferits i s'utilitzaren en el següent exercici com a situació de tresoreria en l'origen com a romanents que seran descomptats de la quantitat que corresponga transferir a cada comunitat autònoma».
De la mateixa manera, revisada l'execució del pressupost de gastos s'ha comprovat que determinats expedients derivats de la gestió de programes susceptibles de ser cofinançats amb fons finalistes, pel Fons Europeu d'Adaptació a la Globalització (FEAG), i pel Fons Social Europeu (FSE), Programa Operatiu 2007-2013, han quedat en fase de compromís per això el secretari autonòmic de Formació i Ocupació i director general del SERVEF proposa la seua incorporació al Pressupost de 2012, a càrrec del romanent de Tresoreria de l'organisme, per a finalitzar la seua gestió i rendir posteriorment la justificació dels fons rebuts.
Vista la proposta del secretari autonòmic de Formació i Ocupació i director general del SERVEF, els informes favorables de la Direcció General de Projectes i Fons Europeus (FSE i FEAG) de data 3 d'abril de 2012 i de la Intervenció Delegada en el SERVEF de data 11 d'abril de 2012 sobre la incorporació dels romanents de crèdit en les línies/projectes i per les quantitats que figuren en l'annex.
En aplicació del que disposa l'article 30 de la Llei d'Hisenda Pública de la Generalitat Valenciana; en els articles 17 i 19 de la Llei 10/2011, de 27 de desembre, de Pressupostos de la Generalitat per a l'exercici 2012 i en el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc:
Primer
Incorporar a l'estat de gastos del Pressupost de 2012, els romanents de crèdits al tancament de 2011, per un import de 60.089.651,46 euros, segons detall que s'arreplega en el quadre annex.
Segon
Dotar amb 25.955.927,46 euros, l'aplicació 2635.1.73.49.6235.26786 romanent de tresoreria per a incorporació de romanents.
València, 17 de maig de 2012.- El conseller: José Manuel Vela Bargues.ANNEX
Exp. Modificació: 31.002/12